  Виталий Пронин Толон Россиын йылпумъяськиз футболэн шудонъя конфедерацилэн кубокез понна нюръяськон. 3-тӥ инты понна шудӥзы Португалиысь но Мексикаысь командаос. Шудонлэн 91-тӥ минутаз португалецъёс, гол пыртыса, лыдэз 1:1 карыны быгатӥзы. Ватсаса сётэм дырын нош ик кужмогес луизы португалецъёс. Пусйыны кулэ, соослы вормон секытэн сётскиз, угось Криштиан Роналдо та пумиськонын ӧз шуды.1-тӥ инты понна пумиськылӥзы Германиысь но Чилиысь командаос. Немецъёслэн командазы та вожвылъяськонэ чылкак выль но егит командаен вуиз ке но, кубокез басьтыны быгатӥз. Финалын шудон 1:0  лыдын йылпумъяськиз. Германиысь командалэн шоро-куспо арлыдыз 24 арес гинэ вал, ӝуждалазыя немецъёс 2-тӥ интыын - 185 сантиметр. Нош Чилиысь команда тужгес опытноез луэ, шоро-куспо арлыдзы 29 арес, ӝуждалазыя лапегъёсыз пӧлы пыро - 181 сантиметр гинэ. Чилиысь воргоронъёслэн туж вормемзы потэ вал, тушмонъёссылэн капкаязы трос пол «ыбылӥзы», но оборонаязы малпамтэ шорысь янгыш лэсьтӥзы.Валентина Емельянова  